ئاژانس فەرمی ئیران، ئیرنا، لە زوان شەفیق وت: “دویەشەو واران رفتیگ تا ماوەی 20 خولەک وارێد، ک وە بەرزی 4 مەتر، لە چەم ئاوای “ئەستاد” لە شار فاروج، لافاو هەڵسیا، و زەرد رەسانە دارایی و مرۆیی.
وتیش: ئاوایەیل "ئەستاد" و "خسرەویه" و "گۆکانلوی" له شار فاروج کەفتە وەر فرەترین کاولبوین، و تیمەیل فریاگوزاریی تەرم دوو کەس لەو  ئاوایەیلە پەیا کردنە، و هیمان مینەکردن  وەردەوامە. وەرپرس وەڕێوبەرایەتی گشتی وەڕێوەبردن قەیرانەیل لە پارێزگای خوراسان باکوور لە قسەیلی وتیش: واران لە شار شیروان ئەوەنە فرە بوی ک دوو کەس لەناو ماشین لە لافاو ئاوای جەلیان خنکیان و  ١٨ ماشین لەناو خەڕگ گیر  هاتنە.
شەفیق وتیش: وە راگەیانن ئاگادارکردنەوەگە ئەرا ئاست پرتەقاڵی لە کەشوهەوا، دەزگایل خزمەتگوزاری پارێزگاگە خریانە ئامادەباشی ئەرا هاوکاریکردن.
وتیش: هیزەیل خزمەتگوزاری و فریاگوزاری لە ریوبان و مانگ سوور و فریاکەوتن و پولیس هاتووچو و شارەوانی خریانە ئامادەباشی.
